वार्ड-20 के पार्षद पर विकास कार्यों में भेदभाव का आरोप, ज्वाइंट कमिश्नर का किया घेराव
पानी,सीवर साफ सफाई सड़क जैसी जनसमस्याओं से नाराज अमृत कॉलोनी वासियों ने साेमवार को नगर निगम के ज्वाइंट कमिश्नर का घेराव कर ज्ञापन सौंपा। पार्षद पर विकास कार्यों में भेदभाव का अारोप लगाते हुए कॉलोनी को वार्ड 20 से हटाकर किसी और वार्ड से जोड़ने की मांग की। जेसी द्वारा मौका मुआयना के आश्वासन के बाद मामला शांत हुआ। अमृत कॉलोनी वासी दोपहर 12 बजे नगर निगम दफ्तर पहुंचे। उन्होंने निगम कार्यालय परिसर में ही ज्वाइंट कमिश्नर अरविंद मल्हान को घेर लिया। उन्हें समस्याओं से अवगत कराते हुए तत्काल निरीक्षण कराने की मांग की। विकास समिति अमृत कॉलोनी शिव मंदिर सुनारिया चौक की ओर से सौंपे गए ज्ञापन में कहा गया है कि पार्षद कॉलोनी में विकास कार्य नहीं कराते हैं। लोग पीने के पानी, सीवरेज, सफाई, स्ट्रीट लाइट कच्ची गलियों की समस्या से परेशान हैं। शिकायत के बाद भी इसका समाधान नहीं हुआ। ऐसे में कालोनी को वार्ड 20 से हटाकर किसी अन्य वार्ड से जोड़ दिया जाए। इस दौरान कॉलोनी के अमीचंद, रमेश कंसल, राजऋषि, रणधीर, महेंद्र सिंह, सुंदर लाल आदि उपस्थित रहे। ज्वाइंट कमिश्नर अरविंद मल्हान ने मौके पर जाकर निरीक्षण कराने और जनसमस्याओं के समाधान का आश्वासन दिया। इसके बाद अमृत कॉलोनी वासियों ने डीसी कार्यालय भी पहुंचकर ज्ञापन सौंपा।
पार्षद बोलीं, भेदभाव का आरोप गलत
^वार्डबीस की पार्षद लक्ष्मी देवी ने भेदभाव का आरोप गलत बताते हुए कहा कि अमृत कालोनी में 85 लाख के विकास कार्य पहले हो चुके हैं। इसके अतिरिक्त डेढ़ करोड़ के कार्यों के टेंडर छूट चुके हैं। इसके अतिरिक्त 47 लाख रुपए के और कार्य कराए जाने हैं।
रोहतक. नगरनिगम में ज्वाइंट कमिश्नर का घेराव करके पानी की समस्या को लेकर बहसबाजी करते अमृत कॉलोनी के निवासी।
bho_Deva hin_Deva bho_Deva hin_Deva bho_Deva